Oupa neem glo naakfoto’s van kleindogter, verkrag haarArgieffoto Natasha Ramkisson-Kara, woordvoerder van die Nasionale Vervolgingsgesag (NVG), het gesê die man is tot 15 jaar tronkstraf gevonnis. Volgens Ramkisson-Kara het die man skuld beken op aanklag van verkragting. Die meisie is vroeër vanjaar verkrag. Die man het ook skuld beken op vyf aanklagte van die besit en vervaardiging van kinderpornografie. Volgens Ramkisson-Kara het die man onwelvoeglike foto’s van sy kleindogter geneem en op sy selfoon gestoor. “Die beskuldigde is tot vyf jaar tronkstraf gevonnis vir die aanklagte van kinderpornografie en 15 jaar tronkstraf vir die verkragting.” Die vonnisse sal gelyklopend uitgedien word. Ramkisson-Kara het gesê die NVG verwelkom die vonnis en hoop dit sal dien as ŉ waarskuwing aan volwassenes wat hul kinders of kinders in hul sorg mishandel.